Lars Nyre

Lars Nyre (født 1969) er professor i medievitenskap ved Institutt for informasjons- og medievitenskap ved Universitetet i Bergen. Nyre er født i Bergen og oppvokst på Voss.

I 2003 tok han doktorgraden på en avhandling om opplevelsen av radio- og musikklyd i Vesten fra 1870 fram til i vår tid. I 2008 gav han ut boken Sound Media , delvis basert på doktoravhandlingen. Fra 2004 har Nyre vært forskningsleder av europeisk format, og etablerte blant annet forskningsnettverket DRACE, som forsker på det digitale radiolandskapet. 

Et viktig område i Nyres arbeid er mediene sin endrede rolle og funksjon gjennom teknologisk utvikling, og hvordan demokratisk deltagelse kan opprettholdes i digitaliseringen av samfunnet. Han studerer samspillet mellom teknologi og samfunn, og har en bred tilnærming til dette som inkluderer teknologifilosofi, persepsjonsteori og mediedesign. 

Nyre har arbeidet med vitenskapsteoretiske emner, og de senere årene har arbeidet hans dreid seg mot praktiske og empiriske tema. Han har utforsket mulighetene til å forene forskning og utvikling av ny medieteknologi. I 2005 utførte han det redaksjonelle eksperimentet Demostasjon ved Høgskulen i Volda. I 2008 utviklet han i samarbeid med informasjonsvitere og studenter Lokanytt, en GPS basert teknologi for å skape journalistikk med mobiltelefonen. I dag leder han TekLab, et akademisk nettverk for teknologiutvikling som er støttet av Universitetet i Bergen og lokalisert i Media City Bergen.

Nyre er lærebokforfatter og har blant annet samarbeidet med Linda Eide om radiojournalistikk. Han er en kommentator til medieutviklingen i Norge og har vært fast kommentator i blant annet Bergens Tidende.

Bibliografi 
En fullstendig liste over vitenskapelige publikasjoner under eksterne lenker.
Forfatter

Redaktør - bidragsyter

Referanser

Eksterne lenker  

Lars Nyre i BIBSYS

Norske professorer
Professorer ved Universitetet i Bergen
Personer fra Voss kommune
Personer fra Bergen kommune